Свята-Георгіеўская царква (Кобрын)

Свята-Георгіеўская царква — праваслаўны храм на могілках у г. Кобрын. Помнік народнага дойлідства. Гісторыя Пабудавана з дрэва на могілках у 1889 годзе. Архітэктура Помнік народнага дойлідства. Вырашана прамавугольным зрубам пад вальмавым дахам, завершаным па цэнтры цыбулепадобнай галоўкай на барабане і макаўкай над алтарнай часткай. Да фасада дабудавана двух’ярусная чатырохгранная прытвор-званіца, завершаная шатром з цыбулепадобнай галоўкай. Гарызантальна ашаляваныя фасады расчлянёны лучковымі аконнымі праёмамі ў ліштвах. Уваход адзначаны двухслуповым ганкам. Літаратура Праваслаўныя храмы Беларусі: энцыклапедычны даведнік / А. М. Кулагін; [рэдакцыйны савет: Г. П. Пашкоў, Л. В. Календа]. — Мінск: Беларуская Энцыклапедыя, 2007. — 653 с. 2000 экз. ISBN 978-985-11-0389-4. Спасылкі Свята-Георгіеўская царква (Кобрын) на сайце Праваслаўная архітэктура Беларусі (бел.) Свята-Георгіеўская царква (Кобрын) на сайце Radzima.org Свята-Георгіеўская царква (Кобрын) на сайце Глобус Беларусі (руск.)